Daar is `n paar dinge wat sterk, toegewyde paartjies gereeld vir mekaar sê. Hierdie alledaagse woorde is `n bewys dat hul verhouding op goeie kommunikasie berus, aangesien kommunikasie `n groot rol in `n verhouding speel.
Die taal van liefde is dalk meer eenvoudig as wat jy gedink het. Hier is 6 dinge wat sterk paartjies gereeld vir mekaar sê:
Dit is baie algemene woorde. Nadat jul 'honeymoon'-fase verby is kan mense maklik vergeet om hul maat te waardeer. Dit is belangrik om jou maat erkenning te gee vir die dinge wat hy of sy vir jou doen, al is dit vir die geringste dingetjie. Die woord 'dankie' kan baie vir daardie persoon en vir jou beteken. Dink bietjie, dit is tog lekker as iemand dit vir jou sê!
Dit gaan ook vir die woord; asseblief. Kan jy asseblief vir my ook koffie maak? Om vir iets te vra sonder dat dit soos `n bevel klink sal jou maat laat voel jy waardeer hom of haar net meer. Dit wys ook dat jy respek vir jou maat het.
Jy en jou maat kan ongelukkig nie elke dag en elke minuut saam met mekaar deurbring nie. Daar gaan `n stadium kom wat julle iets sonder mekaar moet doen, of dit nou werk, aande-uit of `n piekniek is – dit gaan gebeur. Dit verg baie vertroue en `n hegte band om vir jou maat te sê om iets te geniet sonder jou, al brand jy om saam in die motor te spring!
Dit bring ons by die volgende stap: Vertroue. Dit spreek miskien vanself, maar om te erken dat jy jou maat vertrou is iets besonders. Daar duik baie onsekerhede in `n verhouding op wat baie paartjies jaloers en selfsugtig kan laat voel. Om hierdie woorde te sê kan baie beteken omdat dit nie maklik is om iemand heeltemaal te vertrou nie.
Partykeer is dit `n geval van you win some you lose some. Jou ego moet partykeer terugstaan wanneer jy moet jammer sê, al voel jy nie jy was verkeerd nie. Gesonde paartjies baklei want niemand is dieselfde nie. Verhoudings verg dat jy moet jammer sê. Wees bereid om terug te staan ter wille van jou verhouding.
Jy maak my trots!
Om erkenning aan jou maat te gee as hy of sy iets bereik het is net so belangrik. Jou maat sal voel julle het iets saam bereik en dit sal nuwe hoogtes vir julle verhouding bring. Julle deel immers mekaar se sukses.
Ek hou nie daarvan as jy…
Paartjies wat eerlik is met mekaar kan probleme baie vinniger uitsorteer. Sê vir jou maat as iets wat hy of sy doen jou seer maak of aan jou krap sodat julle daardeur kan praat.
Hierdie woordie is net `n blik op wat sterk paartjies vir mekaar sê. Praat vandag nog dié eenvoudige taal van die liefde en sien hoe jou verhouding sterker word.